gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7715, del 09-02-2016 (2016/613)

Notificació de la sentència dictada en el judici verbal número 1202/2015.
-------------------------------------------------------------------------

### Dades del document

Número de DOGV
:   7715

Data del DOGV
:   09-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/613


Organisme emissor
:   Jutjat de Primera Instància Número 1 de València

Tipus de document
:   Edicte

Notificació de la sentència dictada en el judici verbal número 1202/2015. [2016/613]  
De: Comunitat de Propietaris Rodríguez de Cepeda, número 53.  
Procuradora: Rosa Ana Pérez Puchol.  
Contra: Caixa d'Estalvis de València, Castelló i Alacant, Bancaixa, i María Ballester Sáez.  
En aquest procediment de judici verbal, seguit a instàncies de la Comunitat de Propietaris Rodríguez de Cepeda, número 53, contra Caixa d'Estalvis de València, Castelló i Alacant, Bancaixa, i María Ballester Sáez, s'ha dictat la sentència que té l'encapçalament i la part dispositiva que són com segueix:  
  
«Jutjat de Primera Instància número 1 de València  
Procediment: judici verbal número 1202/2015-C.  
Sentència número 2/2016  
Jutge que la dicta: Juan Carlos Mompó Castañeda.  
Lloc: València.  
Data: 7 de gener de 2016.  
Demandant: Comunidad de Propietarios Rodríguez de Cepeda, número 53.  
Advocat: Luis Vicent Bosca.  
Procuradora: Rosa Ana Pérez Puchol.  
Demandat: Caixa d'Estalvis de València, Castelló i Alacant, Bancaixa, i María Ballester Sáez.  
Advocat: David Gaude López.  
Procuradora: Silvia López Monzó.  
Dispositiva  
Estime la demanda formulada a instàncies de la Comunidad de Propietarios Rodríguez de Cepeda, número 53, que ha estat representada per la procuradora dels tribunals Rosa Ana Pérez Puchol, i condemne María Ballester Sáez, en rebel·lia processal, a pagar la quantitat de 1.241,08 euros, més interessos de l'article 576 de la Llei d'Enjudiciament Civil i costes; així mateix, es declara la preferència del crèdit de la comunitat respecte de l'habitatge litigiós amb preferència a qualsevol altre crèdit respecte a Bankia corresponent a les dues últimes anualitats i l'anualitat en curs que tindrà caràcter preferent a qualsevol altre crèdit, sense imposició de costes respecte a aquestes.  
  
Mode d'impugnació: no s'hi pot interposar cap recurs.  
Així ho disposa i firma el jutge, en done fe.»  
  
I atés que la demandada, María Ballester Sáez, es troba en parador desconegut, el secretari Miguel Ángel Martínez Martínez expedeix aquest edicte a fi que li valga de notificació de forma deguda.  
  
València, 8 de gener de 2016.- El secretari judicial: Miguel Ángel Martínez Martínez.
Diari Oficial de la Generalitat Valenciana


Sumari del DOGV 7910, del 04-11-2016 (2016/8244)

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una estació de subministrament de carburants (expedient núm. 2015/0004), al terme municipal de Bèlgida, situada al polígon 3, parcel·la 343 a 346.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7910

Data del DOGV
:   04-11-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/8244


Organisme emissor
:   Conselleria d'Habitatge, Obres Públiques i Vertebració del Territori

Tipus de document
:   Anunci

Informació pública de la declaració d'interés comunitari per a una atribució d'ús i aprofitament en sòl no urbanitzable, relativa a la instal·lació d'una estació de subministrament de carburants (expedient núm. 2015/0004), al terme municipal de Bèlgida, situada al polígon 3, parcel·la 343 a 346. [2016/8244]  
Admesa a tràmit la sol·licitud de declaració d'interés comunitari promoguda per Cofrudeca Cooperativa Valenciana. per a una atribució d'ús i aprofitament en sòl no urbanitzable, relativa a la instal·lació d'una estació de subministrament de carburants (expedient núm. 2015/0004), al terme municipal de Bèlgida, situada al polígon 3, parcel·la 343 a 346, de conformitat amb el que disposa l'article 206.4.a de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet a informació pública durant el termini de 20 dies hàbils, comptadors a partir de l??endemà de la publicació del present anunci en el Diari Oficial de la Comunitat Valenciana, durant el qual els interessats poden consultar l'expedient (projecte de declaració d'interés comunitari i estudi d'integració paisatgística) i formular, per escrit, les observacions que estimen pertinents, a les oficines del Servei Territorial d'Urbanisme de la Conselleria d'Habitatge, Obres Públiques i Vertebració del Territori, edifici PROP de l'avinguda de Gregori Gea, número 27, de València, en horari d'exposició al públic de 09.00 a 14.30 hores.  
  
  
València, 2 de setembre de 2016.- El director general d'Ordenació del Territori, Urbanisme i Paisatge: Josep Lluís Ferrando i Calatayud.
Diari Oficial de la Generalitat Valenciana


Sumari del DOGV 7741, del 15-03-2016 (2016/1674)

Informació pública de sol·licitud d'autorització d'explotació de recursos de la Secció A) anomenada Llombai, amb l'emplaçament al terme municipal de Llombai, de la província de València. Expedient número MIEXPA/2005/24.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7741

Data del DOGV
:   15-03-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/1674


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de sol·licitud d'autorització d'explotació de recursos de la Secció A) anomenada Llombai, amb l'emplaçament al terme municipal de Llombai, de la província de València. Expedient número MIEXPA/2005/24. [2016/1674]  
Áridos Llombai, SL, s'ha sol·licitat autorització d'explotació de recursos de la Secció A) anomenada Llombai, amb l'emplaçament al terme municipal de Llombai, de la província de València  
La qual cosa es fa pública, en compliment del que s'ha preceptuat en l'article 20 del Decret 162/1990, de 15 d'octubre, del Consell de la Generalitat Valenciana, pel qual s- aprova el Reglament per a l'execució de la Llei 2/1989, de 3 de març, d'Impacte Ambiental (DOGV 1412, 30.10.1990), a fi que els que es consideren afectats d'alguna manera per l'activitat de què es tracta, puguen formular per escrit duplicat, durant el termini de 20 dies, a partir de l'endemà de la present publicació, les observacions pertinents en el Servei Territorial d'Indústria i Seguretat Industrial de València, carrer Gregorio Gea, 27, de dilluns a divendres de 09.00 a 14.00 hores.  
  
València, 8 d'abril de 2008.- El cap del Servei Territorial: Alejandro Marín Arcas.
Diari Oficial de la Generalitat Valenciana


Sumari del DOGV 7836, del 25-07-2016 (2016/5346)

Desistiment de la licitació número 156/2015. Servei de suport tècnic i manteniment de diferents aplicacions informàtiques.
--------------------------------------------------------------------------------------------------------------------------

### Dades del document

Número de DOGV
:   7836

Data del DOGV
:   25-07-2016

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2016/5346


Data del document
:   14-06-2016

Organisme emissor
:   Conselleria de Sanitat Universal i Salut Pública

Tipus de document
:   Anunci

Anàlisi jurídica

 Descriptors 

:   * Conselleria de Sanitat Universal i Salut Pública
    * contracte de serveis

Desistiment de la licitació número 156/2015. Servei de suport tècnic i manteniment de diferents aplicacions informàtiques. [2016/5346]  
Resolució de 13 de juny de la directora general de Salut Pública, de la Conselleria de Sanitat Universal i Salut Pública, per la qual es resol el desistiment del procediment de licitació de l'expedient 156/2015, servei de suport tècnic i manteniment de diferents aplicacions informàtiques.  
  
Vist que l'anunci de licitació va ser publicat en el Diari Oficial de la Comunitat Valenciana número 7607, de 3 de setembre de 2015.  
  
D'acord amb l'article 155 del Text Refós de la Llei de Contractes del Sector Públic, aprovat pel Reial Decret Legislatiu 3/2011, de 14 de novembre, que estableix que el desistiment del procediment haurà d'acordar-se per l'òrgan de contractació abans de l'adjudicació i pel fet que s'haja produït una infracció no esmenable de les normes de preparació del contracte o de les reguladores del procediment d'adjudicació, s'ha de procedir al desistiment, sense perjuí de la iniciació d'un nou procediment de licitació.  
La resolució de desistiment de la directora general de Salut Pública està disponible en l'adreça següent:  
- Perfil del contractant: http://www.contratacion.gva.es  
  
València, 14 de juny de 2016.- La directora general de Salut Pública: Ana María García García. (R 06.10.2015, de la consellera de Sanitat Universal i Salut Pública; DOCV 7639, 20.10.2015).
Diari Oficial de la Generalitat Valenciana


Sumari del DOGV 7887, del 04-10-2016 (2016/7499)

Notificació de la sentència dictada en el rotlle d'apel·lació número 693/2016.
------------------------------------------------------------------------------

### Dades del document

Número de DOGV
:   7887

Data del DOGV
:   04-10-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/7499


Organisme emissor
:   Audiència Provincial de València

Tipus de document
:   Edicte

Notificació de la sentència dictada en el rotlle d'apel·lació número 693/2016. [2016/7499]  
La Secció Sisena de l'Audiència Provincial de València ha dictat, en el rotlle d'apel·lació número 693/2016, la resolució que té l'encapçalament i la part dispositiva que són com segueix:  
  
«Audiència Provincia de València  
Secció Sisena  
Rotlle número 693/2016  
Sentència número 382  
Presidenta: María Mestre Ramos.  
Magistrada: Maria Eugenia Ferragut Pérez.  
Magistrat: José Francisco Lara Romero.  
València, 21 de setembre de 2016  
La Secció Sisena de l'Audiència Provincial de València, integrada per les persones indicades al marge, ha vist aquest recurs d'apel·lació, interposat contra la sentència de data 10 de novembre de 2015, dictada en el judici ordinari número 562/2014, del Jutjat de Primera Instància número 5 de Torrent, sobre acció de subrogació de l'asseguradora per a reclamar la suma abonada al seu assegurat pels danys patits a conseqüència de l'incendi produït al seu habitatge.  
  
Han sigut parts en el recurs, com a apel·lant, la part demandant Francisca Escortell Ibáñez, representada per la procuradora Rosa Kira Román Pascual i defensada per l'advocat Agustín Alber Casejón, i, com a apel·lada, la demandant Allianz, Compañía de Seguros y Reaseguros, SA, representada pel procurador Joaquín Muñoz Femenía i defensada per l'advocat Javier Morales Nadal,  
I també com a apel·lats, Flors Tono, SL, i Alexander Blay Fernández.  
És ponent José Francisco Lara Romero, que expressa el parer del tribunal.  
Disposem  
1. Desestimem el recurs interposat per Francisca Escortell Ibáñez.  
  
2. Confirmem la sentència apel·lada.  
3. Imposem al recurrent les costes d'aquesta alçada.  
Procediu amb el dipòsit constituït per a recórrer d'acord amb la disposició addicional 15a de la Llei Orgànica del Poder Judicial.  
Aquesta sentència no és ferma i, en contra, s'hi pot interposar un recurs extraordinari per infracció processal o un recurs de cassació per interés cassacional.  
Quan pertoque, torneu al jutjat de procedència les actuacions originals, amb el certificat d'aquesta resolució perquè s'execute i es complisca.  
Aquesta és la nostra sentència, que pronunciem, manem i firmem.»  
  
  
Aquesta sentència es publica en el Diari Oficial de la Comunitat Valenciana, a fi de notificar-la a la part que no ha comparegut, la demandada apel·lada Alexander Blay Fernández.  
  
València. 27 de setembre de 2016.- La lletrada de l'Administració de Justícia: Eugenia Rosa Martín Landete.
Diari Oficial de la Generalitat Valenciana


Sumari del DOGV 7897, del 17-10-2016 (2016/8011)

ACORD de 30 de setembre de 2016, del Consell, pel qual s'aprova una transferència del capítol 2 del programa 612.60, Despeses Diverses, al mateix capítol del programa 612.30, Patrimoni de la Generalitat, de la Conselleria d'Hisenda i model Econòmic, per import de 852.751,32 euros, en aplicació del que preveu el suplement de crèdit aprovat pel Decret Llei 6/2016, de 29 de juliol.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7897

Data del DOGV
:   17-10-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8011


Data del document
:   30-09-2016

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 de setembre de 2016, del Consell, pel qual s'aprova una transferència del capítol 2 del programa 612.60, Despeses Diverses, al mateix capítol del programa 612.30, Patrimoni de la Generalitat, de la Conselleria d'Hisenda i model Econòmic, per import de 852.751,32 euros, en aplicació del que preveu el suplement de crèdit aprovat pel Decret Llei 6/2016, de 29 de juliol. [2016/8011]  
Pel Decret Llei 6/2016, de 29 de juliol, es va aprovar un suplement de crèdit per import de 313.850.850,05 euros, per a finançar operacions derivades de l'execució del mecanisme Compartiment Fons de Liquiditat Autonòmic del Fons de Finançament a Comunitats Autònomes per a l'exercici 2016. De l'esmentat import, 71.639.918 euros es van consignar en el capítol 2 del programa 612.60, Despeses Diverses, import vinculat al crèdit corresponent als creditors per operacions pendents d'aplicar a pressupost.  
Contrastada la informació rebuda respecte d'això, relativa a despeses pendents a 31 de desembre de 2015 en matèria d'IBI, procedeix transferir per a la seua cobertura pressupostària, part de l'import consignat en el capítol 2 de l'esmentat programa 612.60.  
A aquest efecte, d'acord amb el que preveu la disposició addicional tercera de l'esmentat Decret Llei 6/2016 i a proposta del conseller d'Hisenda i Model Econòmic, el Consell en la reunió del 30 de setembre de 2016 adopta el següent  
  
  
ACORD  
  
Primer  
S'autoritza la minoració del crèdit consignat pel Decret Llei 6/2016, de 29 de juliol, en l'aplicació 51.66.37.430.07.2, per import de 852.751,32 euros.  
  
Segon  
S'autoritza destinar l'import minorat en el punt primer, a l'aplicació 56.47.71.911.87.6 per import de 852.751,32 euros.  
  
València, 30 de setembre de 2016  
  
La consellera secretària,  
MÓNICA OLTRA JARQUE
Diari Oficial de la Generalitat Valenciana


Sumari del DOGV 7875, del 16-09-2016 (2016/7027)

Informació pública de l'expedient FOCUPAVP/26/2016, d'ocupació de terrenys de la via pecuària Canyada Reial de la Costa o Camí de Torrevieja, terme municipal de Guardamar del Segura, amb destinació a renovació de canonada subterrània d'aigua potable.
----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7875

Data del DOGV
:   16-09-2016

Secció del DOGV
:   V. ANUNCIS - C) ALTRES ASSUMPTES

Número del document
:   2016/7027


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient FOCUPAVP/26/2016, d'ocupació de terrenys de la via pecuària Canyada Reial de la Costa o Camí de Torrevieja, terme municipal de Guardamar del Segura, amb destinació a renovació de canonada subterrània d'aigua potable. [2016/7027]  
Als efectes previnguts en l'article 34 de la Llei 3/2014, d'11 de juliol, de Vies Pecuàries de la Comunitat Valenciana, i de l'article 86 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, se sotmet a informació pública l'expedient FOCUPAVP/26/2016 d'ocupació de terrenys de la via pecuària Canyada Reial de la Costa o Camí de Torrevieja, terme municipal de Guardamar del Segura, amb destinació a renovació de canonada subterrània d'aigua potable.  
Cosa que es fa pública perquè puga ser examinat l'expedient en les oficines de la Direcció Territorial d'Agricultura, Medi Ambient, Canvi Climàtic i Desenvolupament Rural d'Alacant, situades al carrer Professor Manuel Sala, número 2, 2a planta (en horari de 09.00 a 14.30 hores, de dilluns a divendres) i es puguen formular totes les al·legacions que es creguen oportunes en el termini d'un mes a partir de la publicació del present anunci.  
  
Alacant, 22 d'agost de 2016.- La directora territorial: Carmen Catalá Galván, p. a., el secretari territorial: José Javier del Arco Artero.
Diari Oficial de la Generalitat Valenciana


Sumari del DOGV 7797, del 03-06-2016 (2016/3536)

Notificació de la sentència dictada en el procediment ordinari número 1086/2014.
--------------------------------------------------------------------------------

### Dades del document

Número de DOGV
:   7797

Data del DOGV
:   03-06-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/3536


Organisme emissor
:   Jutjat de Primera Instància Número 1 de Gandia

Tipus de document
:   Edicte

Notificació de la sentència dictada en el procediment ordinari número 1086/2014. [2016/3536]  
Procediment: procediment ordinari 001086/3685-DZ.  
Demandant: Raluca Iona Nandra.  
Procurador: Vicente Javier Martínez Mestre.  
Demandat: Valentin Dumitru Padurean i ministeri fiscal.  
  
Enrique Vallés Llorens, lletrat de l'Administració de Justícia del Jutjat de Primera Instància número 1 de Gandia, faig saber que en aquest jutjat es tramiten actuacions de procediment ordinari número 1086/2014, a instàncies de Raluca Iona Nandra contra Valentin Dumitru Padurean, en els quals s'ha dictat la Sentència número 205/2016, de data 10 de maig de 2016, la dispositiva de la qual, literalment, és com segueix:  
  
«1. Estime íntegrament la demanda interposada pel procurador Vicente Javier Martínez Mestre, en nom i representació de Raluca Iona Nandra, contra Valentin Dumitru Padurean.  
2. Dispose la privació de la pàtria potestat de Valentin Dumitru Padurean que tenia fins a aquest moment sobre el menor, [...]. Com a conseqüència, Raluca Iona Nandra queda com única titular de la pàtria potestat sobre el menor.  
3. Condemne Valentin Dumitru Padurean a les costes d'aquest procés.  
  
Contra aquesta sentència es pot interposar un recurs d'apel·lació en el termini de 20 dies, amb l'exposició de les raons en què basa el recurs i la constitució del dipòsit de 50 euros.»  
  
I perquè valga de notificació de forma deguda a Valentin Dumitru Padurean, en parador ignorat, expedisc aquest edicte.  
  
Gandia, 17 de maig de 2016.- El lletrat de l'Administració de Justícia: Enrique Vallés Llorens.
Diari Oficial de la Generalitat Valenciana


Sumari del DOGV 7802, del 10-06-2016 (2016/3691)

Convocatòria del concurs oposició de promoció interna horitzontal d'una plaça d'ajudant de manyeria, grup de classificació professional altres agrupacions professionals.
-------------------------------------------------------------------------------------------------------------------------------------------------------------------------

### Dades del document

Número de DOGV
:   7802

Data del DOGV
:   10-06-2016

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2016/3691


Data del document
:   20-05-2016

Organisme emissor
:   Ajuntament d'Elx

Tipus de document
:   Anunci

Descriptors 

:   * Elx
    * concurs administratiu

Convocatòria del concurs oposició de promoció interna horitzontal d'una plaça d'ajudant de manyeria, grup de classificació professional altres agrupacions professionals. [2016/3691]  
En el Butlletí Oficial de la Província d'Alacant número 85, de 6 de maig de 2016, es publica l'anunci relatiu a la convocatòria del concurs oposició de promoció interna horitzontal d'una plaça d'ajudant de manyeria, inclosa en l'oferta pública d'ocupació corresponent a l'any 2014. La mencionada plaça està enquadrada en l'escala d'administració especial, subescala B) serveis especials, classe d) personal d'oficis, i dotada amb el sou corresponent al grup de classificació professional altres agrupacions professionals.  
  
Durant el termini de 20 dies naturals, comptadors a partir de l'endemà de la inserció d'un edicte amb l'extracte de la convocatòria en el Boletín Oficial del Estado, podran presentar-se les instàncies en què se sol·licita prendre part en el procediment, en el registre general d'aquest ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Elx, 20 de maig de 2016.- El tinent d'alcalde de Recursos Humans: José Pérez Ruiz.